รัฐศาสตร์ กรสูต

ดร.รัฐศาสตร์ กรสูต (ชื่อเล่น: เปปเปอร์) ปัจจุบันดำรงตำแหน่งรองผู้อำนวยการใหญ่สำนักงานส่งเสริมเศรษฐกิจดิจิทัล (DEPA) ซึ่งเป็นหน่วยงานในสังกัดกระทรวงดิจิทัลเพื่อเศรษฐกิจและสังคม มีชื่อเสียงด้านวิชาการและการบริหารด้านเทคโนโลยีสารสนเทศและดิจิทัลจากหน่วยงานภาครัฐและเอกชน ก่อนหน้าตำแหน่งปัจจุบัน ดำรงตำแหน่งในองค์การมหาชน เป็นผู้อำนวยการอาวุโส สำนักส่งเสริมธุรกรรมทางอิเล็กทรอนิกส์ สังกัดสำนักงานพัฒนาธุรกรรมอิเล็กทรอนิกส์ (ETDA)
ในอดีตเคยเป็น นักร้อง นักแสดง และนายแบบ เชื้อสายไทย จีน และเยอรมัน เริ่มเข้าวงการตั้งแต่อายุ 17 โดยมีชื่อเสียงจากการเป็นสมาชิกบอยแบนด์ ยูเอชที เมื่อปี พ.ศ. 2537 และจากการเป็นนักแสดงสังกัด เอ็กแซ็กท์ ในเครือจีเอ็มเอ็ม แกรมมี่ หลังจากนั้นผันตัวเป็นอาจารย์สอนอยู่ที่ วิทยาลัยนวัตกรรม มหาวิทยาลัยธรรมศาสตร์ และทำงานในภาคเอกชน เคยเป็นรองประธานบริหารธุรกิจเนื้อหาและพัฒนาธุรกิจ และผู้อำนวยการเว็บไซต์  sanook.com ภายใต้บริษัท Tencent ประเทศไทย (บริษัท Sanook Online Limited ในอดีต) และกรรมการผู้จัดการประจำประเทศไทย (Country Manager) คนแรกของบริษัท LINE Company (Thailand) Limited  

**ประวัติ**
รัฐศาสตร์ กรสูต มีชื่อเล่นว่า เปปเปอร์ เกิดเมื่อวันที่ 1 มกราคม พ.ศ. 2519 เคยเป็นสมาชิกบอยแบนด์ ยูเอชที เมื่อปี พ.ศ. 2537 และนักแสดงสังกัดเอ็กแซ็กท์ ในเครือจีเอ็มเอ็ม แกรมมี่ และเป็นอาจารย์สอนอยู่ที่ วิทยาลัยนวัตกรรม มหาวิทยาลัยธรรมศาสตร์, วิทยาลัยนานาชาติ มหาวิทยาลัยกรุงเทพ, สาขาวิชา Computer Business หลักสูตรบริหารธุรกิจภาคภาษาอังกฤษ มหาวิทยาลัยเกษมบัณฑิต รวมถึงเป็นผู้บริหารเว็บไซต์  sanook.com ภายใต้บริษัท Tencent ประเทศไทย (บริษัท Sanook Online Limited ในอดีต) และกรรมการผู้จัดการประจำประเทศไทย (Country Manager) คนแรกของบริษัท LINE Company (Thailand) Limited ในภาคเอกชน 
ในภาครัฐ เคยเป็นผู้อำนวยการอาวุโส สำนักส่งเสริมธุรกรรมทางอิเล็กทรอนิกส์ สังกัดสำนักงานพัฒนาธุรกรรมอิเล็กทรอนิกส์ (ETDA) ปัจจุบันดำรงตำแหน่งรองผู้อำนวยการใหญ่สำนักงานส่งเสริมเศรษฐกิจดิจิทัล (DEPA) ซึ่งเป็นหน่วยงานในสังกัดกระทรวงดิจิทัลเพื่อเศรษฐกิจและสังคม

**การศึกษา**
 มัธยมศึกษา : โรงเรียนสามเสนวิทยาลัย- ปริญญาตรี : สาขาบริหารรัฐกิจ คณะรัฐศาสตร์ มหาวิทยาลัยธรรมศาสตร์- ปริญญาโท : คณะระบบข้อมูลสารสนเทศ สาขาวิศวกรรมซอฟต์แวร์ (Master of Information Systems - Software Engineering) (เกียรตินิยม - Graduated with honors) มหาวิทยาลัยเดอพอล ชิคาโก, รัฐอิลลินอย สหรัฐอเมริกา ระหว่างปี พ.ศ. 2543 - 2545- ปริญญาเอก : สาขา Curriculum and Instruction (C & I) ด้าน Education & Technology จาก คณะศึกษาศาสตร์ มหาวิทยาลัยเกษตรศาสตร์

**ผลงานเพลง**
 พ.ศ. 2537 - ยูเอชที อัลบั้ม ดูดีดีนะเพื่อน- พ.ศ. 2538 - อัลบั้มพิเศษ 6.2.12- พ.ศ. 2539 - ยูเอชที อัลบั้ม ซัมเมอร์ ไทม์- พ.ศ. 2546 - ยูเอชที อัลบั้ม ทูยู (2U)- พ.ศ. 2547 - ยูเอชที อัลบั้ม เรด เมสเสจ
เพลงประกอบละคร- เพลงประกอบละคร เล่ห์รตี
** เพลง ยืนยัน- เพลงประกอบละคร บ่วงรัก
** เพลง ขอโทษ- เพลงประกอบละคร รักหลอกๆ อย่าบอกใคร
** เพลง หลอกตัวเอง

**ผลงานการแสดง**

**ละครโทรทัศน์**

**ซิทคอม**
 หกตกไม่แตก (ช่อง 7) รับบทเป็น กัน- บ้านนี้มีรัก (รับบทเป็น แทน แฟนใหม่ของเบญ)- เป็นต่อ (รับบทเป็น ต๊ะ เพื่อนและคู่ปรับของเป็นต่อ)- ผู้กองเจ้าเสน่ห์ (รับบทเป็น "ผู้กองเพชร" ผู้กองหนุ่มผู้มีความลับปิดบังอยู่)- ร็อกมือขวา (รับบทเป็น "พสุธา,สุ" เพื่อนของสายชล น้องของอำพล)

**มิวสิควีดีโอ**
 เพลง รู้ได้ยังไง อำพล ลำพูน (2536)

**พิธีกร**
 รายการ CAPP ทางช่องยูทูป CAPP Official คู่กับ ศุภากร หล่อพิพัฒน์ กรสูต (พ.ศ. 2562 - 2565)

**อื่นๆ**
 เป็น Producer ให้กับ ปอนด์-เอ-เอ็ม วง “เวิลด์ ไวด์ เว็บ (WWW)” ภายใต้สังกัด Goud Entertainment นอกจากนี้ยังแต่งเพลงในอัลบั้ม ได้แก่เพลง หนึ่งคำว่ารัก (the only word) และเพลง แอบไปมีใจ (พ.ศ. 2541)- กรรมการผู้จัดการประจำประเทศไทยคนแรกของบริษัท LINE Company (Thailand) Limited (พ.ศ. 2557)- ที่ปรึกษาคณะทำงาน e–Payment ธนาคารเพื่อการเกษตรและสหกรณ์การเกษตร (พ.ศ. 2561)- อนุกรรมการประสานงานร่วมภาครัฐ ภาคเอกชน ทั้งในและต่างประเทศ เพื่อการพัฒนาขีดความสามารถ ทักษะและการเรียนการสอนภาษาคอมพิวเตอร์ (กรอ. Coding) กระทรวงศึกษาธิการ (พ.ศ. 2563)- อนุกรรมการจัดทำหลักสูตร ชุดการเรียนรู้ และสื่อประกอบการเรียนรู้ด้านการป้องกันทุจริต (ด้าน Digital Disruption) สำนักงานคณะกรรมการป้องกันและปราบปรามการทุจริตแห่งชาติ (พ.ศ. 2563, 2565)- อนุกรรมการพัฒนาเว็บไซต์การเชื่อมโยงงานวิจัยสู่นโยบายต่อต้านการทุจริต สำนักงานคณะกรรมการป้องกันและปราบปรามการทุจริตแห่งชาติ (พ.ศ. 2568)- กรรมการอำนวยการ (ผู้ทรงคุณวุฒิ) ศูนย์ความเป็นเลิศด้านการศึกษาทั่วไปและการพัฒนาทักษะข้ามสายงานในสถาบันอุดมศึกษา กระทรวงการอุดมศึกษา วิทยาศาสตร์ วิจัยและนวัตกรรม (พ.ศ. 2568)

**อ้างอิง**

**แหล่งข้อมูลอื่น**
  DEPA เปิดตัวรองผู้อำนวยการคนใหม่ “ดร.รัฐศาสตร์ กรสูตร”-  ‘เอ็ตด้า’ตั้งศูนย์ร้องเรียนออนไลน์ ดันตลาดอีคอมเมิร์ซไทยแข่งอาเซียน โดย เดลินิวส์ 1 กรกฎาคม 2558-  ผุด 'กรีน อี-คอมเมิร์ซ' เร่งหนุนผู้ประกอบการไทยโกออนไลน์! ขยายโอกาส โดย ไทยรัฐออนไลน์ 29 มิ.ย. 2558 -  “เปปเปอร์” ลาออกจาก LINE ประเทศไทย เตรียมไปทำงานด้าน Digital Economy โดย Thumpups 3 กุมภาพันธ์ 2558-  สุดปลื้ม! ดอกเตอร์หนุ่มคนใหม่ "เปปเปอร์ รัฐศาสตร์" คว้าปริญญาอีกใบ  โดย ASTVผู้จัดการออนไลน์	15 กรกฎาคม 2555 date=2012-12-16 
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักร้องชายชาวไทย
หมวดหมู่:นักร้องป็อปไทย
หมวดหมู่:นักแสดงชายชาวไทย
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:บุคคลจากคณะศึกษาศาสตร์ มหาวิทยาลัยเกษตรศาสตร์
หมวดหมู่:อาจารย์คณะบริหารธุรกิจ
หมวดหมู่:ชาวไทยเชื้อสายเยอรมัน
หมวดหมู่:ยูทูบเบอร์ชาวไทย